Dead Space
Dead Space – 2008 m. išleistas vieno žaidėjo išlikimo siaubo, veiksmo žaidimas „PlayStation 3“, „Xbox 360“, PC „Windows“ platformoms. Vėliau išleistos adaptacijos „iOS“ ir „Android“ mobiliosioms platformoms, „Amazon Kindle Fire“ ir „BlackBerry PlayBook“ planšetėms, žaidimas pasiekiamas „Steam“ tinklu. „Dead Space“ buvo išplatintas 3,84 mln. kopijų tiražu. Žaidimas buvo palankiai įvertintas kritikų. Metacritic suvestinės duomenimis, vidutiniškai žaidimas kritikų įvertintas 86 balų iš 100 vidurkiu PC versijai. Vėliau buvo sukurti žaidimo tęsiniai „Dead Space 2“ (2011) ir „Dead Space 3“ (2013).